འདིའི་སྐོར་ལ་གོང་གསལཟིན་ཐོདེ་ལས།མན་ཇུ་སྲིད་གཞུང་གིས་ད་ནས་བཟུང་རྒྱལ་དབང་བཅུ་གསུམ་པའི་མཚན་གནས་ཏྰ་ལའི་བླ་མཞེས་པའི་གོ་ས་བླངས་ཟིན་པ་ཡིན་ཞེས་ཕྱོགས་ཡོངས་སུ་བསྒྲགས་པ་རེད།ཡིན་ན་ཡང་།བོད་དང་སོག་པོའི་ཡུལ་དུ་མན་ཇུ་སྲིད་གཞུང་གིས་བསྒྲགས་པའི་བཀའ་ཡིག་ལྟར་ངོས་ལེན་བྱེད་མཁན་གཅིག་ཀྱང་མི་འདུགདང་ཐོག་མན་ཇུ་སྲིད་གཞུང་གི་སེམས་ལ།མན་ཇུ་སྲིད་གཞུང་གིས་མངའ་འོག་གི་བློན་ཆེན་དང་།དཔོན་ཆེན་ཚོའི་གོ་གནས་ལེན་པ་ནང་བཞིན་གསལ་བསྒྲགས་བྱས་ཚར་རྗེས་རྒྱལ་དབང་བཅུ་གསུམ་པ་ལའང་ཐོབ་ཐང་གང་ཡང་ཡོད་རྒྱུ་མ་རེད་བསམས་ཡོད་ས་རེད།ཕྱིས་སུ་བཀའ་ཡིག་དེས་རྒྱལ་དབང་བཅུ་གསུམ་པ་ལ་ཐེ་གཏོགས་གང་ཡང་ཐོན་མེད་པ་ཤེས་རྗེས།མན་ཇུ་སྲིད་གཞུང་གིས་ཡང་བསྐྱར་རྒྱལ་དབང་བཅུ་གསུམ་པ་ལྐོག་ནས་བགྲོང་རྒྱུའི་ལས་གཞི་ཆེད་དུ་རྩ་འཛུགས་བྱས།ལས་གཞི་དེ་འགན་འཁུར་མཁན་གཙོ་བོ་ནི།ཟི་ལིང་ཨམ་བྷན་དང་སྐུ་འབུམ་གྱི་བླ་མ་གཉིས་རེད་འདུགཅེས་འཁོད་ཡོད་པ་དང་།རྒྱལ་དབང་བཅུ་གསུམ་པའི་རྗེས་ཀྱི་མཛད་ཕྱོགས་ལ་གཞིགས་ན་གོང་གསལ་གནས་ཚུལ་འདི་ནི་ཕལ་ཆེར་དོན་དངོས་ལོས་ཡིན་བསམས།